cyanic-selkie/wikianc huggingface dataset:
Royal Society
Royal Society of London from Improving Natural Knowledge (Zientzia Naturalaren Aurrerapenerako Londresko Errege Elkartea), soilik Royal Society bezala ere ezagutzen dena Erresuma Batuko elkarte zientifikorik antzinakoena da, bai eta Europako antzinakoenetako bat ere. 1660. urtea bere fundazioko urtetzat hartzen den arren, urte batzuk lehenago jada bazegoen aldika-aldika biltzen zen zientzilari talde bat. 1782an sortutako Irlandako Errege Akademiarekin harreman estua du, 1783an sortu zen Edinburgoko Errege Akademia eskoziar erakunde independente bat bezala mantentzen den bitartean. Erakunde pribatu eta independente bat den arren Erresuma Batuko Zientzien Akademia Nazionalaren lana egiten du eta 2000n sortutako Zientziaren Britainiar Kontseiluaren partaide da.
Sorrera
Londresen Zientzia eta Natura alorreko zenbait pentsalaribiltzen hasi ziren 1645 urteaz geroztik, batez ere orduan Filosofia Berria zeritzon alorreko pentsalariak. Astean behin biltzen ziren, eta bertan izaten zituzten elkarrizketetako gaiak desbidera ez zitezen, zenbait gaiez soilik aritzea arautu zuten. Hortaz, jainkotasunaz, estatu kontuez zein egunerokoak ziren gaiez aritzea debekatu zuten, batik bat aipatutako <<Filosofia Berriaz>> zein hari loturiko gaiez, batik bat Matematika, Geometria, Medikuntza, Anatomia edota Nabigazioa, eta esperimentuez aritzen zirelarik.
Ingalaterrako Bigarren Iraultzan (1648-1649) taldeko zenbait kide Oxfordera alde egin zuten, Londresen gelditutako beste taldekideekin zeharkako bilerak antolatzen zituztelarik.
Taldea Carlos II.aren tronu-hartzearekin etorritako berrezarpen monarkikoaren ondoren (1660. urtean) Londresen biltzen hasi zen, berriz ere; behin Oxfordera alde egindako kideak berriz itzulita. Taldea aurrez aurre, lehenen aldiz, 1660ko azaroaren 28an bildu zen, bertara William Brouncker, Boyle, Alexander Bruce, Robert Moray, Paul Neile, John Wilkins, Goddard, William Petty, Peter Ball, Lawrence Rooke, Christopher Wren eta Abraham Hill agertu zirelarik. Wrenek eginiko irakurketa baten ondoren, ezagutza-esperimental fisiko zein matematikoa sustatu asmoz elkarte bat sortzea erabaki zuten, eta Wilkins hautatu zuten presidente.
Astean behin biltzen ziren eta sarrera zein asteroko kuota bat adostu zuten, sartzerakoan 10 txelin eta astero bat, bertan aurrera eramango zituzten esperimentu-gastuak ordaindu ahal izateko. Bigarren bileran, abenduaren 5ean, Robert Morayk erregearen biltzeko baimena eta elkartea sortzeko aldekotasuna zutela adierazi zuen.
Abenduaren 12an, elkartearen kide kopurua zehaztu zuten 55 kideetara mugatuz, gehienak gizonezkoak, batez ere Fisika eskola eta Matematika, Fisika zein Filosofia Naturaleko unibertsitate irakasleak zirenak.
Elkarteak ibilbide guztian zehar helburuak zurrun mantendu ditu, hala nola zientziaren bikaintasuna eta jarduera zienifikoa zabaldu, sustatu eta balioan jartzea, betiere gizartearen mesedetan. Elkarteak zientziaren historian izan diren aurkikuntza garrantzitsu eta esanguratsuenetan zer esan handia izan du, eta gaur egun ere Zientzian ekarpen garrantzitsuak egiten jarraitzen du, ikerketa eremuetan bereziki.
Historia
== Antolaketa eta gaur egungo kideak == Estatutuetan ipini moduan, Errege Elkartea 20-24 kideko batzorde batez osaturik dago (gaur egun 23), presidentearen zein beste lau idazkariren gidaritzapean. Batzordeko kideak, Presidentea eta beste kargu gorenak barne, batzordeak berak hautatzen dituelarik. Presidente zein beste lau kidazkariek bost urtez jadun dezakete, beste kideak aldiz hiru urtez.
Gaur egun kide hauek osatzen dute Erreal Elkartearen gidaritzapen ardura:
Kide ezagunak
Hainbat dira Royal Society elkartearen sorreran parte-hartu zuten, edotan bertan ekarpena egin izan duten zientzialari ezagunak:
Effingham (Kansas)
Effingham Kansasko hiri bat da. Atchison konderrian kokatua dago. 2010ean 546 biztanle zituen, 1.38 kilometro koadrotan banatuta.
Dalton (Pennsylvania)
Dalton Pennsylvaniako borough bat da. Lackawanna konderrian kokatua dago. 2010ean 1,234 biztanle zituen, 7.82 kilometro koadrotan banatuta.
Telefonica X. Bandera
Telefonica X. Bandera uztailaren 13an, Donostiako Kontxako Badian ospatu zen 2008ko TKE Ligako bosgarren estropada izan zen. Kantauri Itsasoan ospatu zen bigarren estropada izan zen eta Oriok irabazi zuen.
1431 Luanda
1431 Luanda asteroide gerrikoan aurkitutako 1431. asteroidearen izena da. 1937ko uztailak 29an aurkitu zuen Cyril Jacksonek Johannesburgotik. Bere behin-behineko izendapen zientifikoa 1937 OB zen. Bere izena Luanda hiriagatik jasotzen du.
Assainvillers
Assainvillers Frantziako udalerria da, Somme departamenduan dagoena, Frantzia Garaia eskualdean. 2013an 0 biztanle zituen.
Biztanleria
Biztanleriak, denboran, ondorengo grafikoan ageri den bilakaera izan du:
Erroldatutako biztanleak
Etxebizitza
2007an 56 etxebizitza zeuden, 47 familiaren etxebizitza nagusia ziren, 5 bigarren erresidentzia ziren eta 4 hutsik zeuden. Etxebizitza guzti hauek 55etxeak ziren. 47 etxebizitza nagusietatik 37 bere jabearen bizilekua ziren, 8 alokairuan okupaturik zeuden eta 2 doan lagata zeuden; 1ek bi gela zituen, 7 etxek hiru zituzten, 10 etxek lau zituzten eta 29 etxek bost zituzten. 34 etxek euren parking plaza propioa zuten azpian. 14 etxetan ibilgailu bat zegoen eta 31 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 100 ziren, horien artean 70 aktiboak ziren eta 30 inaktiboak ziren. 70 pertsona aktiboetatik 66 lanean zeuden (38 gizon eta 28 emakume) eta 4 langabezian zeuden (4 emakume eta 4 emakume). 30 pertsona inaktiboetatik 7 erretiraturik zeuden, 13 ikasten zeuden eta 10 "bestelako inaktibo" gisa sailkaturik zeuden.
Ekonomia jarduerak
2007an zeuden 2 komertzioetatik, 1 eraikuntza enpresa zen eta 1 ostalaritza eta jatetxe enpresa zen.
2000. urtean Assainvillers udalerrian 3 nekazaritza-ustiategi zeuden, 792 hektarea erabiltzen.
Gertuen dauden herriak
Diagrama honek gertuen dauden herriak erakusten ditu.
Tvertsa
Tvertsa (errusieraz: Тверца) Errusiako Tver oblastako ibaia da, Volgaren ibaiadarra ezkerretik. 188 kmko luzera eta 6.510 km²ko arroa ditu. Azaro-urtarrilaren hasieratik martxo-apirilera arte izozturik egoten da.
Tursi
Tursi Italiako udalerri bat da. Materako probintzian kokatuta dago, Basilicata eskualdean. biztanle ditu, kilometro koadroko azaleran banatuta.
Mugakideak
Tursik honako udalerri hauekin egiten du muga:
Pseudobulweria macgillivrayi
Pseudobulweria macgillivrayi Pseudobulweria generoko animalia da. Hegaztien barruko Procellariidae familian sailkatua dago.
La Pianiste
La Pianiste edo The Piano Teacher (euskaraz Piano-jotzailea edo Piano Irakaslea), 2001eko Michael Haneke austriarrak zuzendutako drama film bat da. Elfriede Jelinek austriar idazlearen 1983ko izenburu berdineko eleberrian oinarritua dago. Isabelle Huppert, Annie Girardot eta Benoît Magimel aktoreek antzeztu zuten.
2001eko Cannesko Zinemaldian Epaimahaiaren Sari Nagusia irabazi zuen, eta Isabelle Huppert eta Benoît Magimelek Aktore Onaren Sari bana.
Argumentua
Austria, Viena, Erika Kohut (Isabelle Huppert) kontserbatorioan piano irakaslea da, menperatzen duen amaren (Annie Girardot) eraginpetik ihes egin eta bere sexu frustrazioa asetzeko zinema porno eta sexu dendetako ohia da. Bestalde, Walter Klemmer (Benoît Magimel) ikasleak Erika seduzitu nahi du.
Synodontis filamentosus
Synodontis filamentosus Synodontis generoko animalia da. Arrainen barruko Mochokidae familian sailkatzen da.
Vicente García Castañón
Vicente García Castañón Arraiz (Iruñea, Nafarroa, 18?? - Madril, 1927ko azaroaren 6a) nafar meatz-ingeniari eta ongile bat izan zen. Espainiako Meatzaritza Kontseiluko idazkari karguan jardun zuen.
Nafarroako Foru Aldundia eta Iruñeko Udalari ondorengotzan jabetzak, etxebizitzak, harribitxiak eta garaiko 610.813 pezeta inguru laga zizkion, bai eta atzerriko baloreak ere, azken hauen salmentak (1973) 935.226 pezeta gehi milioi erdiko interesak sortu zituen. Vicenteren ondorengoek herentzia Iruñeko Erruki Etxeari eman zioten.
Berak eta bere emaztea zen María de la Trinidad Fernández Arenasek emandako diru laguntzari esker 1924an gaur egungo Iruñeko Erruki Etxearen eraikuntza ahalbideratu zuten, Victor Eusa iruindar arkitektoak diseinatutako eraikina.
Kalea
1933an Iruñeko Udalak haren omenez Bigarren Zabalgunean dagoen García Castañón kalea izendatu zuen.
Achiropsettidae
Achiropsettidae arrain pleuronektiformeen familia da, Antartiko inguruko itsasoetan bizi dena.
1969ko Nafarroako Itzulia
1969ko Nafarroako Itzulia, Nafarroako Itzuli ko X. ekitaldia izan zen. Urte honetan, zazpi etapaz osatu zen Itzulia (bigarrena bi sektoreetan banandua), ibilbidea Tuteran hasi eta Iruñean bukatu zen.
Nesomys lambertoni
Nesomys lambertoni Nesomys generoko animalia da. Karraskarien barruko Nesomyinae azpifamilia eta Nesomyidae familian sailkatuta dago.
Hlavice
Hlavice Txekiar Errepublikako udalerri bat da. 229 biztanle ditu eta 8,26 kilometro koadroko azalera. Liberec barrutian dago.
Historia
Udalerriaren lehen aipamen idatzia 1379 urtean egin zen.
Elbing (Kansas)
Elbing Kansasko hiri bat da. Butler konderrian kokatua dago. 2010ean 229 biztanle zituen, 0.49 kilometro koadrotan banatuta.
Chiropterotriton dimidiatus
Chiropterotriton dimidiatus Chiropterotriton generoko animalia da. Anfibioen barruko Plethodontidae familian sailkatuta dago, Caudata ordenan.
Xabier Barandiaran
Xabier Barandiaran Irastortza (Ataun, 1969ko otsailaren 20a) Zientzia Politikoetan lizentziaduna eta Soziologiako doktorea da. Irakasle aritzen da Deustuko Unibertsitatean, eta Gipuzkoako ahaldun nagusiaren aholkularia ere bada.
Garraio eta Obra Publikoetako departamentuko kabinete burua izan zen 2005etik 2007ra. Oxfordeko Kellog College zentroko ikerlari bisitari izana da.
Gizartearen garapenean espezializatuta dago. Gai honetan, hainbat artikulu eta lankidetza zientifiko argitaratu ditu, nazioko eta nazioarteko aldizkarietan.
2019ko Nafarroako Itzulia
2019ko Nafarroako Itzulia, Nafarroako Itzuli ko LVIII. ekitaldia izan zen. Bost etapatan banatua, Lizarran hasi eta bukatu zen. Laboral Kutxak eta Nafarroako Gobernuak babestu zuten ekitaldi hau.
Hlavnice
Hlavnice Txekiar Errepublikako udalerri bat da. 648 biztanle ditu eta 11,08 kilometro koadroko azalera. Opava barrutian dago.
Level Park-Oak Park (Michigan)
Level Park-Oak Park Ameriketako Estatu Batuetako erroldak esleitutako leku bat da. Calhoun konderrian kokatuta dago, Michigan estatuan. biztanle ditu, kilometro koadroko azaleran banatuta.
Hlavnice
Historia
Udalerriaren lehen aipamen idatzia 1229 urtean egin zen.
Jimmy Johnstone
James Connolly Johnstone (Viewpark, 1944ko irailaren 30a - Uddingston, 2006ko martxoaren 13a) eskoziar futbolaria izan zen.
Hamahiru urtez jokatu zuen Celtic Glasgow taldean eta 2002an zaleek klubaren historiako jokalaririk onena aukeratu zuten. Hirugarren geratu zen 1967ko Urrezko Baloian. 1963an debutatu zuen eta 1975ean taldea utzi zuen. 1967an Europako Kopako finala irabazi zuten Lisboako lehoietako (Lisbon Lions) kide izan zen. Guztira 308 partida jokatu zituen eta 28 gol sartu.
23 partida jokatu zituen Eskoziako futbol selekzio nazionalarekin eta 1974ko Munduko Futbol Txapelketa jokatzeko aukeratua izan zen.
Asarta eta Kabrega
Asarta eta Kabrega Nafarroako udalerri-ohi bat da, Asarta herriak eta Kabrega egun ia hustuta dagoen herriskak osatuta, Lizarrerriko Berrotza eskualdean.
1857ko erroldarako desagertuta agertzen zaigu eta harrezkero Asarta Mendaza udalerriaren menpean dago; aldiz, Kabregaren lurraldea Muesen barruan dago.
Demografia
Udalerri independente gisa agertzen den azken errolda 1842koa da. Orduan 156 biztanle eta 31 etxe zituen.
Valsinni
Valsinni Italiako udalerri bat da. Materako probintzian kokatuta dago, Basilicata eskualdean. biztanle ditu, kilometro koadroko azaleran banatuta.
Kataluniako prozesu independentista
Kataluniako prozesu independentista ("El Procés") jarraian deskribatzen da, 2012tik gaur egun arte.
Valsinni
Mugakideak
Valsinnik honako udalerri hauekin egiten du muga:
Kataluniako prozesu independentista
Gobernagarritasun akordioa (abendua)
Abenduaren 19an, Artur Mas Generalitateko jarduneko presidenteak eta CiUko liderrak eta Oriol Junqueras ERCko buruak gobernagarritasun akordioa itxi zuten. Ondorioz, autodeterminazio kontsulta 2014an deitzea adostu zuten, arrazoi justifikatuengatik bi aldeak ados jarrita atzeratzeko aukerarekin. Akordioak Kataluniako lege berri bat onartzea zekarren, 2014an kontsulta independentista gauzatzea helburu izanda.
Egun berean, gobernuak Artur Mas Kataluniako presidenteak ERCrekin Katalunian 2014rako hitzartutako kontsulta ez deitzea espero zuen. Baina deituz gero, Konstituzionalaren erabakia ontzat hartuko zuelakoan zegoen, Gobernuak helegitea aurkeztuko zuelako. Hala izan ezean, Kataluniako gobernuburua gaitasungabetzeko zigor arlora jotzea izango zela irtenbide bakarrak esan zuten Gobernutik.
Abenduaren 20an inbestidura saioan, Artur Mas Generalitateko presidentetzarako hautagaiak 2010ean deitutako “trantsizio nazionala asteko konpromisoa” iragarri zuen, eta, “benetan indarrean dauden” elementuak zeudela adierazi zuen hitzaldian. Bere ustez, "argi gelditu da Konstituzioak ez duela gehiagorako ematen". Egoera ez zen hobetu, are gehiago, Auzitegi Konstituzionalak Estatutaren gainean emandako epaiak Espainiak estatu nazio anitz baterako bidea hartzea oztopatzen zuen.
Abenduaren 24an, Artur Mas CiUko buruzagiak Generalitateko presidente kargua hartu zuen eta Kataluniaren erabakitzeko eskubideari "oztoporik" ez jartzeko eskatu zion Espainiari. Halaber, bere Gobernua "aurrekoaren eboluzioa" izango zela eta lehen bilera abenduaren 27an egingo zutela iragarri zuen.
Abenduaren 28an, Artur Mas Kataluniako presidenteak Mariano Rajoy Espainiako presidentearekin bilera egin nahi zuen kontsultaren gaia jorratzeko. Generalitatetik jakinarazi zutenez, egin egingo zuen independentziari buruzko kontsulta Espainiako Gobernuaren baimena izan ala ez. Erreferenduma egiteko aukerarik ez balego, kontsulta bat egingo zuten Kataluniako Kontsulten Legearen babesarekin.
2013
Urtarrilaren 10ean, estatu izateko subiranotasun adierazpena adostu zuten CiUk eta ERCk. Testuaren arabera, Katalunia subjektu politiko eta juridiko subiranoa zen. Halaber, Katalunia EBko Estatu berri gisa eratzea jasotzen zuen adierazpenak. Urtarrilaren 23an onartuko zuten.
Urtarrilaren 13an, Kataluniako Parlamentuan erabakitzeko eskubidearen aldeko mozio berria onartu zuen. Babes zabala jaso zuen PSC alderdiak aurkeztutako ebazpenak, hain zuzen ere, parlamentarien bi herenak baino gehiagok alde bozkatu zuen. Ebazpen horren bitartez, autodeterminazioaren gaineko herri galdeketa egitea lortzeko Espainiako Gobernuarekin hitz egiteko eskatu zioten Kataluniako Gobernuari.
Urtarrilaren 15ean, CiUk eta ERCk burujabetzaren adierazpena aldatu zuten babesa lortzeko. Aurkeztu zuten testuan erabakitzeko eskubidea izango zen aldarrikapen nagusia, eta independentzia eta Estatuaren sorrera bigarren mailan geratuko ziren.
Urtarrilaren 18an, CiU eta ERC alderdiek Kataluniako Parlamentuan aurkezteko burujabetzaren aldeko adierazpena adostu zuten, eta aldaketak egin zizkioten zirriborroari erabakitzeko eskubidea defendatzen duten gainerako alderdien babesa eskuratzeko. Urtarrilaren 18an bilera egin zuten burujabetzaren alde agertu ziren CiU, ERC, ICV-EuiA eta CUP alderdiek, baina akordiorik gabe amaitu zen bilera. Zetorren astean, beste bilera bat egingo zuten negoziatzen jarraitzeko.
Urtarrilaren 22an, CiU, ERC eta ICV-EUiA alderdiek burujabetzari buruzko adierazpena adostu zuten, eta Kataluniako Parlamentuko erregistroan aurkeztu zuten 10:00ak baino lehen. PSC alderdiak osoko zuzenketa aurkeztu zuen, eta luzapena eskatu zuen negoziazioekin jarraitu ahal izateko.
Subiranotasun aldarrikapena (urtarrila)
Urtarrilaren 23an, Kataluniako Parlamentuko osoko bilkurak subiranotasun-adierazpena onartu zuen, eta Katalunia "subjektu politiko eta juridiko subiranotzat" hartu zuten, halaber, "erabakitze-eskubidea" edota autodeterminazio-eskubidea kontsulta baten bitartez eraginkorra egitea hitzartu zuten. Erabakiak CiU, ERC, ICV-EUiA eta CUP alderdien 85 botoren babesa izan zuen.
Egun berean, Kataluniako Parlamentuak erabakitzeko eskubidearen alde onartuko zuen adierazpenak zatiketa ekarri zuen CiUn, Josep Antoni Duran i Lleida UDCko buruak zalantzak agertu baitziztuen balizko independentziaren aurrean.
Urtarrilaren 24an, Artur Mas Generalitateko presidentea "aurki" hasiko zen Espainiako Gobernuarekin Kataluniako Parlamentuak subiranotasunaren alde onartutako adierazpenari buruz hitz egiten, 8tv telebista kateak egindako elkarrizketa batean iragarri zuenez.
Urtarrilaren 29an, PSCko zuzendaritzak isuna ezarri zien Kataluniako Parlamentuan burujabetza adierazpenaren kontra bozkatu ez zuten bost parlamentariri. Alderdiak kontrako botoa ematea eskatu bazien ere, bost parlamentarik botorik ez ematea erabaki zuten. Hori zela eta, 400 euroko isuna ordaindu beharko zuten.
Otsailaren 26an, Diputatuen Kongresuak baztertu egin zituen Izquierda Pluralek (IU-ICV-CHA) eta CiUk erabakitzeko eskubidearen alde eta herri galdeketa egin ahal izateko elkarrizketa abiatzearen alde aurkeztutako proposamenak. Zehazki, PPk, PSOEk, UPyDk eta Forok ezezko botoa eman zioten Kataluniaren erabakitzeko eskubidearen alde CiUk aurkeztu zuen ebazpenari. Hala ere, ekimenak PSCko 14 diputatuetatik 13ren baiezkoa jaso zuen, Carme Chaconek ez baitzuen botorik eman.
Otsailaren 28an, Pere Navarro PSCko idazkari nagusiak adierazi zuenez, Carme Chacon ez zen hurrengo hauteskundeetan alderdiko hautagaia izango, erabakitzeko eskubidea eta kontsulta independentista onartzen ez bazituen. PSC Diputatuen Kongresuko talde sozialistaren zuzendaritzan egotea eskatuko zuen Kataluniako sozialisten buruak.
Martxoaren 1ean, Ministroen Kontseiluak Kataluniako subiranotasun adierazpenaren kontra egitea onartu zuen, aurreko egunea Estatu Kontseiluak aukera horren aldeko txostena kaleratu ostean. Gobernuak Konstituzionalera joko zuen, baina ez zuen konstituzio-kontrakotasun errekurtsorik jarriko. Adierazpenak subjektu politiko eta juridiko subirano gisa definitzen zuen Katalunia.
Martxoaren 4an, PSOEko eta PSCko zuzendaritzak batasuna berritzeko formula bat bilatzen ari ziren. Erabakitzeko eskubideak alderdiaren barruan desadostasuna piztu zuen, eta zuzendaritzek haustura eragotzi nahi zuten. Horretarako harreman simetrikoa izateko protokolo berria negoziatu nahi zuten.
Martxoaren 9an, Pere Navarro PSCko lehen idazkariak esan zuenez, bere alderdiaren eta PSOEren nahia "zubiak eraikitzea" da Katalunian eta Espainiako gainerako herrialdeen arteko ulermenerako, bai nazionalismo espainiarraren eta bai katalan "bereizleen" banatzeko nahiaren eta "kezko gortinen" aurrean.
Martxoaren 23an, Nuria Gispert Kataluniako Parlamentuaren presidenteak adierazi zuenez, ez zuen baztertzen kontsulta independentista atzeratu behar izatea, krisia zela eta. CiUk eta ERCk adostu ostean, Kataluniako independentziari buruzko kontsulta 2014an egingo zuten.
Espainiako Diputatuen Kongresuan erreferendum eskaera (urtarrila-apirila)
Urtarrilaren 16an, Espainiari erreferendumak egiteko eskumena eskatzea onartu zuen Kataluniako Legebiltzarrak.
Martxoaren 25ean, Kataluniako Burujabetza Adierazpena (2013an onartutakoa) Auzitegi Konstituzionalak baliorik gabe utzi zuen.
Apirilaren 8an. Espainiako Kongresuak ukatu egin zuen erreferendumetarako eskumena ematea.
Uztailaren 30ean. Mas eta Rajoyren arteko bilera egin zen Moncloan. Galdeketarik ez zela egongo esan zuen Rajoyk.
Europako Legebiltzarrerako hauteskundeak (maiatza)
2014ko abuztuaren 22an, galdeketa legeari oniritzia eman zion Kataluniako Bermeen Batzordeak. Parlamentuari helarazitako testuaren arabera, «ez da Espainiako Konstituzioaren aurkakoa».
Abuztuaren 25ean jakitera eman zenez, Kataluniako Diadarako antolatu zuten V erraldoiak, ANC Biltzar Nazional Katalanak laguntzarako deia egin ondoren, aurreko astean 150.000 lagunek izena ematetik astebetean 220.000ra igo zen izena eman zutenen kopurua.
Abuztuaren 26an, Francesc Homs Kataluniako Gobernuko bozeramaileak eta Presidentetzako kontseilariak azaldu zuenez, “bozkatzearen aurka egotea da zentzugabekoa”, “demokraziaren jarduera ez da erronka bat, ezta legearen kontrako ekintza bat ere”, “guztientzako aukera bat” baizik.
Abuztuaren 28an, Diadaren ekitaldi instituzionala irailaren 10ean egingo zutela adierazi zen, ez 11n bertan, eta Fossar de les Moreres leku enblematikoan izango zen. Independentistek hor egiten ohi zituzten euren omenaldiak; Diadan lore-eskaintza bat egingo zuen Artur Mas Kataluniako presidenteak. 1714an gertatutakoaren 300 urteak gogorarazteko ekitaldia izango zen. Bestalde, Espainiako Gobernuak bi helegite aurkeztuko zituen Auzitegi Konstituzionalaren aurrean: bata, galdeketa deitzeko dekretuaren kontra, eta, bestea, galdeketa legearen aurka.
Abuztuaren 29an, Josep Lluís Carod-Rovira Kataluniako Generalitateko presidente ohiak ez zuen “zalantzarik” Artur Mas Generalitateko presidenteak “Kataluniako Legearekin bat” kontsulta deituko zuela. Egun berean, Carme Forcadell Kataluniako Batzorde Nazionaleko presidenteak esan zuenez, azaroaren 9an kontsulta deitzeko erabakia Kataluniarena zen, “inolaz ere ez” auzitegi batena, besteak beste, Konstituzionalarena. Azken hori ez zuen “legitimatutzat” ikusi, eta “guztiz politizatuta” zegoela nabarmendu zuen. Egun berean, EH Bilduk esan zuen Kataluniak eta Eskoziak eredu bera aukeratu zutela erabakitzeko eskubideaz baliatzeko, eta bi kasu horien arteko aldea Erresuma Batuko eta Espainiako gobernuetan zegoela. Horrela erantzun zion koalizioak Iñigo Urkulluri. Lehendakariak Eskoziako erreferendumaren ereduaren alde egin zuen. Halaber, Soraya Saenz de Santamaria Gobernuko presidenteordeak Gobernuak Auzitegi Konstituzionalaren aurrean “paraleloan” Kataluniako kontsulten legearen aurka helegitea aurkeztuko zuela berretsi zuen, Generalitatekoaren kasuan Gobernuak helegitea aurkeztu baino lehenago deitzen bazuen.
Abuztuaren 30an, Artur Mas Kataluniako Generalitateko presidenteak aldarrikatu zuen azaroaren 9rako deituko zuela subiranotasunari buruzko galdeketa, aurreko egunean Soraya Saenz de Santamaria Espainiako Gobernu presidenteordeak Auzitegi Konstituzionalean bi helegite aurkeztuko zituztela iragarri arren.
Abuztuaren 31ean, Mariano Rajoy Gobernu espainiarreko presidenteak Kataluniako prozesuaren inguruan esan zuen ez zuela onartuko "inork legea urratzea". Egun berean, Iñaki Anasagasti EAJren senatariaren iritziz, Madrilen "irudikeria" antzeko bat bizi zuten Kataluniako egoerarekin. Horren iritziz, Katalunian gehiegizko haserrealdia pilatu zuten eta ez zuen uste ezezkoa nagusituko denik.
Irailaren 1ean, Artur Mas Kataluniako presidenteak Gobernuko 250 goi-kargudun bildu zituen, ikasturte politikoari hasiera emateko, eta, galdeketa egingo zela baieztatu zien. Anna Simó ERCko bozeramaileak, berriz, "hartutako konpromisoak betetzeko" eskatu zion CIUri. Josep Rull CDCko koordinatzaile nagusiak, berriz, Auzitegi Konstituzionalak herri galdeketa geldiarazten bazuen, hurrengo egunean haren alderdia ez zela “besoak gurutzatuta geratuko” jakinarazi zuen. Soraya Sáenz de Santamaría presidenteordeak Auzitegi Konstituzionalak galdeketaren aurrean hartutako erabakia errespetatzeko eskatu zion Artus Masi.
Irailaren 3an zabaldu zenez, Artur Mas Generalitateko presidenteak eta Pedro Sanchez PSOEko idazkari nagusiak bilera zuten dute eguerdian Kataluniako Gobernuaren egoitzan. Pedro Sanchezek dagoeneko esana zuen bilera horretan itun konstituzionala berritzea proposatuko ziola Kataluniako presidenteari. PSOEren idazkari nagusiak adierazi zuen Kataluniako galdeketa "legez kanpokoa" zela. Konstituzioa erreformatzea eta ondoren espainiar guztiek bozketa bidez aldaketa hori berrestea proposatu zuen. Francesc Homs Kataluniako Gobernuko bozeramaileak Pedro Sanchezek egindako proposamena aitortu zuen, baina helburua galdeketa egitea zela azpimarratu zuen.
Egun berean, independentzia prozesu "baketsuak" goretsi zituen The New York Timesek. Eskoziako eta Kataluniako prozesuak eredutzat jarri zituen AEBetako kazetak bere editorialean, Ukraina ekialdeko egoerarekin kontrajarriz. Euskal Herria ere aipagai izan zen. Bestalde, Kataluniako Gobernuak nazioarteko behatzaileak gonbidatuko zituen azaroaren 9an subiranotasunari buruz egingo duten galdeketara, Joana Ortega Kataluniako Gobernuko presidenteordeak jakinarazi zuenez. Horren esanetan, Kataluniako Gobernuak "dena prest" zeukan, eta "sintonia nabarian" eta "bat eginda" ari ziren lanean.
Irailaren 4ean zabaldu zenez, 400.387 lagunek izena eman zuten ANC Kataluniako Asanblada Nazionalak eta Omnium Culturalek Diada egunerako deitutako manifestazioan parte hartzeko. "V" erraldoi batekin Bartzelonak Diagonal eta Gran Via etorbideak independentziaren aldeko manifestazio batekin betetzea zen helburua. 2013ko Diadan 455.000 lagunek eman zuten izena giza katean parte hartzeko. Egun berean, Artur Mas Kataluniako presidenteak azaroaren 9an kontsulta izango zela “kontuan izateko” esan zien enpresariei, “indarrean” zegoen lege batean oinarrituta. Halaber, prozesuaren harira, “independentziak badu prezio bat”, nabarmendu zuen, ‘status quo’ak ere bazuen, “are eta altuagoa” gainera, gaineratu zuen.
Irailaren 5ean, PPk “koalizio handi” bat eskaini zien PSC, UDC, Ciutadans eta UPyD alderdiei “osotasuna” eta “bideragarritasuna” bermatuko zituen gobernua osatzeko, alderdi soberanistek nahi zuten “amildegiaren” aurrean. Patxi Lopez PSOEko Akzio Politikorako idazkariak errefusatu egin zuen alderdiak Kataluniako prozesuaren aurkako “frontean” parte hartuko zuenik.
Irailaren 6an, Masek ohartarazi zuen ez zutela 'ezezkoaren frontea' osatzea onartuko. Bestalde, Saenz de Santamariak beste behin esan zuenez, "ez da erreferendum sezesionista egingo" eta Kataluniako Parlamentuak onartuko zuen kontsulten legeak ezin zuen azaroaren 9ko kontsulta babestu.
Irailaren 7an zabaldu zenez, 400.000 lagunek eman zuten izena ANCk eta Omnium Culturalek antolatutako v erraldoirako. 2013ko kopurura iritsi nahi zuten antolatzaileek: 455.000 lagunek eman zuten izena, baina gero askoz jende gehiago azaldu zen. Egun berean zabaldu zenez, Kataluniako herritarren ia erdia, %45 hain zuzen ere, Auzitegi Konstituzionalaren epaia onartzearen alde zegoen, azaroaren 9ko kontsulta egiteko. Metroscopiak El Paisentzat egindako inkesta baten arabera, %23 independentziaren alde zegoen debekatuta ere eta heren batek posible ikusten zuen independentzia etorkizunean.
Irailaren 8an zabaldu zenez, Diadako V erraldoian parte hartzeko 470.000 lagunek eman zuten izena. 2013ko izen-emate kopurua gainditu zuen deialdiak. Egun berean, Josep Antoni Duran Lleida UDCren buruak jakinarazi zuen ez zuela irailaren 11n, Diada egunean, subiranotasunaren alde egingo zen manifestazioan parte hartuko, baina argi adierazi zuen alderdikideek parte hartzeko "askatasuna" zutela.
Egun berean, Mariano Rajoy Gobernuko presidenteak, PPko buruzagien aurrean, esan zuenez, Gobernuak hartu beharreko neurri guztiak prest zituen Kataluniako kontsulta ekiditeko. Erreferenduma legearen aurkako izateagatik ez zela egingo nabarmendu zuen. Horren aurrean, neurrien artean “demokraziarako errespetua” eta “bozkatu ahal izatea” egotea espero zuela esan zuen Francesc Homs Kataluniako Presidentetzarako kontseilariak. Halaber, egun horretan jakin zen 2.328 esquadra mossok parte hartuko zutela Diadako segurtasun dispositiboan. 2013an baino ehun bat mosso gutxiago egongo ziren Diadako segurtasun dispositiboan. Bestalde, Aliantza Nazionala eskuin muturreko alderdiak manifestazioa deitu zuen irailaren 11rako.
Irailaren 9an, Espainiako Gobernuak kontsulta debekatzen bazuen, "desobedientzia zibila" baliatzearen alde egin zuen Oriol Junqueras ERCren presidenteak, eta Kataluniako Gobernuan sartzeko prest agertu zen, erreferenduma blindatzeko bazen. Bestalde, Miquel Iceta PSCren buruzagiak azpimarratu zuen planteatu zuten bezala "ezinezkoa" dela kontsulta egitea, eta biharamunean elkarrizketa eta negoziazioa berreskuratzea eskatu zuen. Egun berean jakinarazi zuten milioi erdi bat lagunek eman zutela izena Bartzelonan osatuko zuten V erraldoian parte hartzeko.
Irailaren 10ean, CiU, ERC, PSC, ICV-EUiA eta CUP alderdiek eskaera bat aurkeztu zuten Ganberako erregistroan irailaren 19an ezohiko bilera bat egiteko, kontsulten legea onartzera zuzenduta. Kataluniako Gobernuak horren bitartez azaroaren 9ko kontsultaren deialdia bermatu nahi zuen.
2014ko Kataluniako Diada
Kataluniako Diadako ekitaldi nagusia Assemblea Nacional Catalana (ANC) erakundeak deitu zuen urte horretan ere, hirugarrenez jarraian. 2012. urtean martxa jendetsua deitu zuen Bartzelonan, 2013an giza kate bat Katalunia osoan eta, 2014an, V formako manifestazio bat egin zuen hiriburuan. ‘V’ formako kontzentrazioa 17:14an osatuko zuten, Ondorengotza Gerran Bartzelona erori zen dataren harira. Independentismoa kalera indarrez irtengo zen hirugarren Diada zen jarraian. 2012ko eta 2013ko mobilizazioetan egin bezala, Artur Mas Generalitateko presidenteak deialdiari babes osoa erakutsi zion, baina ez zen bertan izango, paper instituzionalak ekidin egiten ziola uste zuelako.
Bere ezaugarriei zegokienez, 11 kilometro luze izan zen V formako manifestazioa, Bartzelonako bi kale batuta. 200.000 metro karratu bete zituen protestak eta 130.000 euroko kostua izan zuen. 80 hiriburuk bat egin zuten V formako manifestazioarekin, tartean Londres, New York, Paris, Brusela eta Washington. Gainera, 300 biolontxelo-jotzailek kontzertua eskaini zuten 08:00etan, ordu horretan menderatu baitzuten Rafael Casanova, 1714. urtean. Bestalde, 54 'casteller' talde aritu ziren V formako ibilbidean zehar eta 947 hautestontzi sinboliko (bana Kataluniak duen herri bakoitzeko) jarri zituzten Bartzelonan, herritarrek bozkatu nahi zutela islatzeko.
Irailaren 13an, Pedro Sanchezek Rajoyk Kataluniako gatazkaren aurrean zuen "immobilismoa" kritikatu zuen. Bere ustean, horrek Katalunian bizi zuten "estatu krisia" areagotu baino ez zuen egiten. Egun berean, Kataluniako Asanblada Nazionalak (ANC) azaroaren 9ko galdeketaren alde zeuden eragile politikoekin, sozialekin, gizarte zibileko kideekin eta aktore politikoekin estatu propioaren aldeko Mahaia osatzea proposatu zuen.
Irailaren 15ean, Artur Masen hitzaldiarekin abiatu zen, 16:30ean, Kataluniako Parlamentuan, Politika Orokorreko Eztabaida. Diadaren ondorenak eta, batez ere, azaroaren 9rako Katalunian deituta zegoen galdeketa izan ziren bertan protagonista nagusiak, Kataluniako Parlamentuaren urte politikoari hasiera emango zion saioan. Bertan, 2014ko bukaerak "Kataluniako historian mugarria ezarriko" zuela ziurtatu zuen Artur Mas Kataluniako presidenteak. Masen hitzetan, Generalitateak eta Parlamentuaren gehiengoak kontsulta deitzeko "borondatea eta ausardia" zuten. "Itun konstituzionala galdu da", adierazi zuen Kataluniako presidenteak. Espainiako Exekutiboa "autogobernua suntsitzeko operazio sistematikoa" aurrera eramaten ari zela salatu zuen. Batasunari eusteko deia egin zuen Kataluniako presidenteak eta berretsi zuen galdeketa «berme demokratiko ororekin» soilik egin asmo zuela. Bestalde, ANC Biltzar Nazional Katalanak «independentziaren aldeko» 750.000 sinadura entregatu zizkion Kataluniako Parlamentuko presidenteari. Irailaren 16an, Oriol Junquerasek eskaintza bat egin zion Artur Mas Kataluniako presidenteari: azaroaren 9ko galdeketa "blindatu" eta kontsulta egin zedin bermatzeko, gobernuan egon nahi zuen ERCk. Bestalde, Jose Manuel Garcia Margallok ziurtatu zuen gobernuak legeak baimentzen zizkion tresna guztiak erabiliko zituela kontsulta egin ez zedin. Margallok ez zuen baztertu Kataluniako autonomia bertan behera uztea, galdeketa saihesteko. Egun berean, Gallardonek zioen abortuaren erreforma atzeratu zuela Kataluniako "erronka subiranistari" aurre egiteko. Espainiako Justizia ministroak zion aste "erabakigarria" zela Katalunian, eta "ahalegin guztiak" horretara bideratu nahi zituztela.
Egun berean, Eduardo Torres Dulce Espainiako fiskal nagusiak Gobernuak Kataluniaren autonomia bertan behera uzteko aukera "erabaki politiko bati" zegokiola uste zuen. Legea urratuz gero, Fiskaltzak esku hartuko zuela gaineratu zuen. Egun berean, CiUk, ERCk, ICV-EUiAk eta CUPek kontsultari eustea adostu zuten "marko legalen barnean". Artur Mas Kataluniako presidenteari eskatu zioten kontsulta "berme demokratiko posible guztiekin" egiteko.
Irailaren 17an, Torres-Dulcek Kataluniako fiskalak deitu zituen. Bilera horretan, Kataluniako galdeketa eta beste gai batzuk izango zituzten gaitzat. Bere asmoa fiskalei entzun eta, beharrezkoa balitz, erabakiak hartzea izango zela adierazi zuen. Egun berean, kontsultari babesa emateko ebazpena onartu zuen Kataluniako Parlamentuak 89 botorekin (% 65,9). CiU, ERC, ICV-EUiA eta CUP alderdietako diputatuek, Joan Ignasi Elenak eta PSCko bi ordezkarik babesa eman zioten. PPCk eta Ciutadansek kontrako botoa eman zuten. Espainiako Auzitegi Konstituzionalak kontsulta debekatuz gero, CUPek desobedientzia egitea proposatu zuen, baina beste inork ez zuen babestu hori. Hala ere, adosteke zuten debekua nola kudeatu. Bestalde, ANC Biltzar Nazional Katalanak eta Omnium Cultural elkarteak bultzatutako Ara es l'hora mugimenduak Bai edo bai kanpaina hasi zuen galdeketari begira. Kontsultako bi galderetan «gehiengoak baiezko bikoitza» erantzutea zen helburua. Kataluniako herritar ororengana iritsi eta atxikimendua lortzeko, 100.000 boluntario behar zituzten.
Irailaren 18an, Artur Mas Generalitateko presidenteak dena prest zuen, irailaren 19an Parlamentuan kontsulten legea onartu ostean, azaroaren 9ko kontsultarako deialdiaren dekretua sinatu ahal izateko. Gobernuaren helegitea kontsultaren deialdia baino lehenago iristea saihesten saiatuko zen Generalitatea.
Legea, kontsulta eta parte hartze prozesua (iraila-azaroa)
Irailaren 19an, ANC Kataluniako parlamentuaren aurrean bildu zen kontsulta legea babesteko. 16:30ean hasi zen saioa diputatuek, eta CiU, ERC, PSC, ICV eta CUPen aldeko botoekin aurrera ateratzea espero zen.
Azkenik, kontsulta legea onartu zuen Kataluniako Parlamentuak, babes zabalarekin. Aldeko 106 boto eta aurkako 28 izan ziren bozketan. Espainiako Auzitegi Konstituzionalak kontsulta debekatuz gero, CUPek desobedientzia egitea proposatu zuen, baina beste inork ez zuen eskaera hori babestu. ERCk argudiatu zuen debekatuz gero, NBEra joko zutela.
Irailaren 19an, Pedro Sanchezek ohartarazi zuen Kataluniako mugimenduek "banaketa sustatzen" zutela eta, horiek hala, sozialistek federalismoaren alde egingo zutela. "Espainian estatu moduan beti elkarrekin eta bat eginda egin izan dugu aurrera, horregatik Katalunian piztu den estatu krisiaren aurrean zentzuz eta ausardiaz jokatu behar da".
Irailaren 20an, Artur Mas Kataluniako presidenteak kontsultaren dekretua noiz sinatuko zain zegoen Espainiako Gobernua. Espainiako Gobernuak Kataluniako galdeketaren aurkako makineria martxan jartzeko, Masek kontsultaren dekretua sinatu behar zuen.
Irailaren 21ean, kontsultara zetorren astean deituko zuela iragarri zuen Masek. Kataluniako presidenteak Madrili eskatu zion ez zezala erabili konstituzioa "Kataluniako herria isilarazteko". Pedro Sanchez sozialisten buruak gogor kritikatu zuen Masen iragarpena. UPDko buru Rosa Diezek, berriz, ohartarazi zion kontsultara deitzeko esperantzak bazterrean uzteko.
Irailaren 22an, Bartzelonako Udalak eta Kataluniako beste 600 udalek azaroaren 9ko kontsultari babesa emateko mozioak onartu zituzten edo onartuko zituzten, Kataluniako Udalerrien Elkarteak eta Independentziaren Aldeko Udalerrien Elkarteak jakitera eman zutenez. CiUk, ICV-EuiAk eta Unitat per Barcelonak (ERC-DCat) aldeko botoa eman zuten Bartzelonako Udalean.
Irailaren 24an, Masek berretsi zuen astebururako sinatuko zuela kontsultaren deialdia. Hori horrela, kontsultaren dekretua, eta onartu berri zuten kontsulten legea, irailaren 25ean edo irailaren 26an argitaratuko zituzten Kataluniako Generalitatearen Aldizkari Ofizialean.
Irailaren 25ean, La Vanguardia egunkariak aurreratu zuenez, Artur Mas Generalitateko presidenteak irailaren 27an berretsiko zuen kontsulta legea, eta hura aldizkari ofizialean argitaratutakoan sinatuko zuen dekretua. Sinatutakoan, abian jarriko ziren kontsultarako mekanismo guztiak. Besteak beste, galdeketaren nondik norakoak azaltzen zituen webgunea jarriko zuten martxan, eta zetorren asteko legebiltzarreko osoko bilkuran aukeratuko zituzten hauteskunde batzordea osatuko zuten zazpi legelari eta politologoak.
Irailaren 26an, Mariano Rajoy Espainiako presidenteak esan zuenez, aurreikusi bezala Artus Masek irailaren 27an sinatzen bazuen galdeketara deitzeko dekretua, irailaren 29rako deituko zuen Ministro Kontseilua. Ministroen Kontseilua bildu eta helegitea jarriko zuen Auzitegi Konstituzionalean. Egun berean, ANCren kontuen gaineko informazioa eskatu zuen Espainiako Ogasunak. 2011, 2012, 2013 eta 2014 urteei dagozkien informazio fiskala bildu nahi zuen Espainiako Ogasunak.
Irailaren 27an, Kataluniako 947 udaletatik 600ek baino gehiagok onartu zuten herri galdeketaren aldeko mozioa, eta guztira 867 izango ziren azkenean (%91,55), AMI Kataluniako Udalerrien Elkartearen arabera. Badalonan, PPk gobernatu arren, kontsultaren alde egin zuen udalak. Egun berean, Artur Masek Katalunian azaroaren 9ko galdeketara deitzen duen dekretua onartu zuen. Espainiako Gobernuak beste behin ere esan zuen kontsulta ez zela egingo «konstituzioa urratzen duelako».
Egun berean zabaldu zenez, Kataluniako Gobernuak irailaren 28an hasiko zuen kontsultari buruzko kanpaina. Generalitateak egindako kanpainaz gain, Kataluniako Asanblada Nazionalak (ANC) eta Omnium Culturalek bultzaturiko Ara es l´hora kanpaina urriaren 4an hasiko zen.
Añover de Tormes
Añover de Tormes Salamancako udalerria da, Tierra de Ledesma eskualdean dagoena.
Languedoc
Languedoc (okzitanieraz Lengadòc) Okzitaniako eskualde tradizionala da, historikoki Frantziako probintzia izandakoa eta gaur egun Okzitania eskualde frantseseko zati bat hartzen duena.
Añover de Tormes
2009ko urtarrilaren 1eko erroldaren arabera 101 biztanle zituen.
Kataluniako prozesu independentista
Legea, kontsulta eta parte hartze prozesua (iraila-azaroa)
Irailaren 28an, Estatu Kontseilua bildu zen Batzorde Iraunkorrean, Gobernu zentralak Kataluniako Kontsulten Legearen eta kontsulta deialdiaren dekretuaren kontra jarriko zituen helegiteak aztertu eta horien inguruan ebazteko.
Egun berean zabaldu zenez, 5,4 milioi katalan deituko zituen Generalitateak azaroaren 9ko kontsultan parte hartzeko, eta bertan bizi ziren atzerritarrek ere boza emateko aukera izango zuten. Gainera, 2.718 hautesleku prestatuko zituzten Katalunia osoan zehar, kontsultaren kontra zeuden herrietan ere bai. 8.130 mahai eta 10.800 hautetsontzi prestatuko zituzten 2.718 hauteslekutan, Kataluniako udalerri guztietan. Horretarako, Generaltitateak lekuen zerrenda igorri zien udalei dagoeneko, eta hamar eguneko epea zuten "alternatibak aurkezteko".
Irailaren 29an, litekeena zen Konstituzionalak uztea bertan behera galdeketa, behin-behinean. Helegitea aurkeztu zuen Espainiako Gobernuak. Antidemokratikotzat jo zuen Rajoyk. Masek azaldu zuen Kataluniako alderdiekin adostuko zuela balizko debekuari nola erantzun.
Azkenik, egun berean, Auzitegi Konstituzionalak bertan behera utzi zuen, behin-behinean, Kataluniako galdeketa. Tramiterako onartu zuen Espainiako Gobernuak jarritako helegitea, eta horrek automatikoki utzi zituen indargabe Kataluniako Parlamentuak onartutako Kontsulten Legea eta Masek sinatutako dekretua.
Egun berean aurretik, trantsizio nazionalerako Liburu Zuria aurkeztu zuen Masek. 1.400 orritan, independentziari buruzko oinarrizko galderak argitu asmo zituen agiri horrek, besteak beste, ekonomikoki nola sostengatuko zuketen estatu berria, nolako harremana izango zukeen Kataluniak Espainiarekin, eta nola aldarrikatu asmo zuten independentzia.
Kontsulta indargabetu ostean, iluntzean bertan, dozenaka elkarretaratze egin zituzten Katalunia osoan; handiena, Espainiako Gobernuak Bartzelonan zeukan ordezkaritzaren aurrean. ANC Biltzar Nazional Katalanak eta Omnium Culturalek azaroaren 9rako kanpainaren hasiera aurreratzea erabaki zuten.
Irailaren 30ean, Kataluniako Gobernuak bertan behera utzi zuen azaroaren 9ko galdeketaren kanpaina, "behin-behinean" eta kautelazko neurri gisa.
CiU, ERC, ICV-EUiA eta CUP alderdiek mobilizaziorako deia egin zuten. Hala, Kataluniako Asanblada Nazionalak egindako deialdiarekin bat egin zuten alderdiek: 19:00etarako deitu zituzten protesta-bilkurak. Kataluniako Parlamentuak, bestalde, alegazioak iragarri zituen. Bestalde, elkarretaratzeak egin zituzten Kataluniako udaletxe guztien aurrean, Auzitegi Konstituzionalaren erabakiaren kontra protesta egiteko. Jendetza batu zen. Ekitaldi nagusiena Bartzelonan egin zuten, Sant Jaume plazan; horretan, 5.000 lagun elkartu ziren. Gainera, independentziaren aldeko Ara es l'hora kanpaina aurreratzea erabaki zuten ANC Kataluniako Biltzar Nazionalak eta Omnium Culturalek.
Bestalde, Gobernuko Ordezkaritzaren aurrean, Bartzelonan, ehunka pertsona kanpaldia egiten saiatu ziren. Esquadra Mossoek kanpadendak kendu zituzten. Bartzelonako CUPek deitu zuen protesta, sare sozialen bidez.
Egun berean zabaldu zenez, ICVk askatasuna emango zien militanteei kontsultaren bigarren galderan. Lehenengo galderan baiezkoaren alde egingo zuen alderdiak. Hau da, Kataluniak estatu propio bat izateko bozkatuko zuen azaroaren 9an.
Urriaren 1ean, galdeketaren debekua kentzeko alegazioak aurkeztu zituen Kataluniako Gobernuak Auzitegi Konstituzionalean. Galdeketaren kontrol batzordearen osaketa onartu zuen Kataluniako Parlamentuak. Proposamenak aldeko 84 boto jaso zituen. Kontrakoek salatu zuten desobedientzia ekintza zela, eta UPD alderdiak prebarikazioa egon zitekeela salatu zuen. Bestalde, Generalitateak helegite bana aurkeztu zuen Auzitegi Konstituzionalean, kontsulten legea eta azaroaren 9ko kontsulta deialdia bertan behera utzi zuen neurria "berehala altxa dezan". Gainera, Barne Ministerioak Espainiako Poliziak Katalunian zuen presentzia indartzeko neurri hartu zuen, eta istiluen kontrako 300 polizia gehiago bidali zituen, Espainiako Gobernuaren eskumena ziren eraikin publikoak babes zitzaten betez ere.
Urriaren 2an jakin zenez, Kataluniako 250 poetak manifestu bat sinatu zuten independentziaren alde. Tartean zeuden, Marta Pessarrodona, Francesc Garriga, Lluis Sola, Marius Sampere, Dolors Miquel eta Jordi Pamies. Egun berean, Kontrol Batzordearen izendatzea aztertzen zebilen Estatuko Abokatutza. Kontsultarako sortutako organoa legez kanpokoa ote zen eta "legezkotasuna berriz ezartzeko" neurriak hartu behar ziren ikertzen ari zen.